పత్రలేఖ పాల్

పత్రలేఖ పాల్ (జననం: 1989 ఫిబ్రవరి 20) భారతీయ నటి.  ఆమె దర్శకుడు హన్సల్ మెహతా హిందీ చిత్రం సిటీలైట్స్ ,  రాజ్‌కుమార్ రావ్‌తో కలిసి తన అరంగేట్రం చేసింది.  

 ప్రారంభ జీవితం 
పత్రలేఖ మేఘాలయలోని షిల్లాంగ్‌లో బెంగాలీ కుటుంబంలో చార్టర్డ్ అకౌంటెంట్ తండ్రి, గృహిణి తల్లి పాప్రీ పాల్‌కు జన్మించింది. ఒక ఇంటర్వ్యూలో ఆమె, తన అమ్మమ్మ కవయిత్రి అని పేర్కొంది. ఆమెకు ఇద్దరు తోబుట్టువులు పర్ణలేఖ పాల్, అగ్నిష్ పాల్ ఉన్నారు. ఆమె బోర్డింగ్ స్కూల్ అయిన అస్సాం వ్యాలీ స్కూల్‌కి వెళ్లి, ఆపై బెంగళూరులోని బిషప్ కాటన్ గర్ల్స్ స్కూల్ నుండి పట్టభద్రురాలైంది. ఆమె తన అడుగుజాడల్లో నడవాలని ఆమె తండ్రి కోరుకున్నారు, కానీ ఆమెకు నటన పట్ల ఆసక్తి ఉండేది. హెచ్.ఆర్. కాలేజ్ ఆఫ్ కామర్స్ అండ్ ఎకనామిక్స్‌లో చదువుతున్నప్పుడు ఆమెకు సినిమాల్లో అవకాశం రాకముందు బ్లాక్‌బెర్రీ, టాటా డొకోమో కోసం కొన్ని వాణిజ్య ప్రకటనలు చేసింది.

 వ్యక్తిగత జీవితం 
పత్రలేఖ 2010 నుండి నటుడు రాజ్‌కుమార్ రావుతో అనుబంధంలో ఉంది. 2021 నవంబరు 15 న ఈ జంట, చండీగఢ్‌లోని ఒబెరాయ్ సుఖ్‌విలాస్ స్పా రిసార్ట్‌లో సాంప్రదాయ హిందూ పద్ధతిలో పెళ్ళి చేసుకుంది.

 కెరీర్ 
పత్రలేఖ రాజ్‌కుమార్ రావు సరసన సిటీలైట్స్ డ్రామాలో ప్రముఖ పాత్రతో సినీ రంగ ప్రవేశం చేసింది. హన్సల్ మెహతా దర్శకత్వం వహించిన ఈ చిత్రం రాజస్థాన్‌లో నివసిస్తున్న ఓ పేద జంట, జీవనోపాధి కోసం ముంబైకి వెళ్ళిన కథను చెబుతుంది.   తక్కువ బడ్జెట్‌తో రూపొందించబడిన ఈ చిత్రం వాణిజ్యపరంగా విజయవంతమైంది, విమర్శకుల నుండి ఆమెకు సానుకూల సమీక్షలు వచ్చాయి.

ఆమె తదుపరి చిత్రం, లవ్ గేమ్స్. ఇది, విక్రమ్ భట్ దర్శకత్వం వహించిన అర్బన్-థ్రిల్లర్. ముఖేష్ భట్, మహేష్ భట్ నిర్మించారు. ఈ చిత్రం తారాగణంలో పత్రలేఖ, గౌరవ్ అరోరా, తారా అలీషా బెర్రీ ఉన్నారు.  

 ఫిల్మోగ్రఫీ 

 సినిమాలు 
సంవత్సరంపేరుపాత్రగమనికలుమూలాలు2014సిటీలైట్స్రాఖీ సింగ్2016లవ్ గేమ్స్రమోన రాయ్‌చంద్2018నాను కి జానుసిద్ధి2019బద్నాం గాలినయోనికా "నయన్" గంగూలీ2024వైల్డ్ వైల్డ్ పంజాబ్రాధ2025ఫూలేసావిత్రిబాయి ఫూలేటిబిఎసూర్యస్ట్ †టిబిఎపూర్తయింది

 వెబ్ సిరీస్ 
 సంవత్సరం పేరు పాత్ర వేదిక గమనికలు మూలాలు 2017 బోస్:డెడ్/అలైవ్ నందిని ఏఎల్టిబాలాజీవెబ్ అరంగేట్రం  2018 చీర్స్ ప్రేమ జియో సినిమా భారతదేశపు మొదటి విఆర్ వెబ్ సిరీస్2019బద్నాం గాలి నయోనికా జీ52020ఫర్బిడెన్ లవ్ కీయ జీ5సెగ్మెంట్  : అరేంజ్డ్ మ్యారేజ్2021మై హీరో బోల్ రహా హు లైలా ఏఎల్టిబాలాజీ, జీ5 

అవార్డ్స్
 సంవత్సరం అవార్డు (లు) వర్గం పని ఫలితం 2015 స్టార్ స్క్రీన్ అవార్డులు స్టార్ స్క్రీన్ అవార్డ్ మోస్ట్ ప్రామిసింగ్ న్యూకమర్ - ఫిమేల్ సిటీలైట్స్గెలిచింది

 మూలాలు 

వర్గం:1989 జననాలు
వర్గం:జీవిస్తున్న ప్రజలు
వర్గం:భారతీయ టెలివిజన్ నటీమణులు
వర్గం:సినిమా నటీమణులు